CELEX: 52013PC0145
Language: ga
Date: 2013-03-12
Title: Proposal for an amendment to the Commission Proposal COM(2011) 607 final/2 - REGULATION OF THE EUROPEAN PARLIAMENT AND OF THE COUNCIL on the European Social Fund and repealing Council Regulation (EC) No 1081/2006

AN COIMISIÚN
                            EORPACH
                                                    Strasbourg, 12.3.2013
                                                    COM(2013) 145 final
                                                    2011/0268 (COD)
                                      Togra le haghaidh
   leasú ar Thogra COM(2011) 607/F2 ón gCoimisiún RIALACHÁN Ó PHARLAIMINT
                          NA hEORPA AGUS ÓN gCOMHAIRLE
        maidir le Ciste Sóisialta na hEorpa agus lena n-aisghairtear Rialachán (CE)
                               Uimh. 1081/2006 ón gComhairle
GA                                                                                  GA
 ---pagebreak---                                                               2011/0268 (COD)
                                              Togra le haghaidh
     leasú ar Thogra COM(2011) 607/F2 ón gCoimisiún RIALACHÁN Ó PHARLAIMINT
                              NA hEORPA AGUS ÓN gCOMHAIRLE
           maidir le Ciste Sóisialta na hEorpa agus lena n-aisghairtear Rialachán (CE)
                                    Uimh. 1081/2006 ón gComhairle
   Leasaítear togra COM(2011) 607 final/2 ón gCoimisiún mar a leanas:
   (1) Cuirtear isteach an aithris seo a leanas (6 bis):
   '(6 bis) Ós léir go bhfuil riachtanas leantach ann iarracht a dhéanamh dul i ngleic le
   dífhostaíocht an aosa óig sna réigiúin is mó atá faoina tionchar san Aontas, ba cheart
   Tionscnamh um Fhostaíocht don Aos Óg (TFAO) a chruthú. Leis an tionscnamh sin, ba
   cheart tacaíocht a thabhairt sna réigiún sin don aos ó atá ar na daoine nach bhfuil fostaithe ná
   in oideachas ná in oiliúint (NEET), atá dífhostaithe nó neamhghníomhach, trí sheachadadh
   gníomhaíochtaí lena dtacaítear le cistiú ó CSE a dhaingniú agus trí dhlús a chur leis. Ba cheart
   cistí breise a shannadh go sonrach don TFAO a bheidh comhionann le hinfheistíocht ó CSE.
   Trí dhíriú ar dhaoine aonair de rogha ar struchtúir, ba cheart iarracht a dhéanamh leis an
   TFAO bearta eile de chuid CSE agus bearta eile náisiúnta atá spriocdhírithe ar NEET óga a
   chomhlánú chun an Ráthaíocht don Aos Óg a chur chun feidhme1.'
   (2) Cuirtear an méid seo a leanas in ionad Airteagal (1):
                                                 'Airteagal 1
                                                    Ábhar
   Bunaítear leis an Rialachán seo misean Chiste Sóisialta na hEorpa (CSE), lena n-áirítear an
   Tionscnamh um Fhostaíocht don Aos Óg, raon feidhme a chúnaimh, forálacha sonracha agus
   na cineálacha caiteachais atá incháilithe le haghaidh cúnaimh.'
   (3) In Airteagal 3, cuirtear an méid seo a leanas in ionad mhír 1(a)(ii):'
                         (ii)   Daoine óga (idir 15 agus 24 bliain d’aois) nach bhfuil fostaithe ná
                                in oideachas ná in oiliúint a chomhtháthú i margadh an tsaothair ar
                                bhealach inbhuanaithe, i gcomhthéacs na Ráthaíochta don Aos Óg
                                go háirithe;'
   (4) Cuirtear an méid seo a leanas in ionad Airteagal (5):
   1
            Moladh ón gComhairle maidir le Ráthaíocht don Aos Óga Bhunú, XXX
GA                                                      2                                           GA
 ---pagebreak---                                                 Airteagal 5
                                                 Táscairí
   1.        Bainfear úsáid as comhtháscairí de réir mar atá leagtha amach san Iarscríbhinn a
             ghabhann leis an Rialachán seo agus as táscairí atá sonrach do na cláir i gcomhréir le
             hAirteagal 24(3) agus le hAirteagal 87(2)(b)(ii) de Rialachán (AE) Uimh. [...].
             Déanfar na táscairí uile a shloinneadh mar dhearbh-uimhreacha.
             Baineann comhtháscairí aschuir agus táscairí aschuir atá sonrach do na cláir le
             hoibríochtaí arna gcur i bhfeidhm go páirteach nó go hiomlán. Más ábhartha maidir
             le cineál na n-oibríochtaí lena dtacaítear, déanfar spriocluachanna cainníochtaithe
             carnacha a shocrú le haghaidh 2022. Socrófar táscairí bonnlíne ag nialas.
             Baineann comhtháscairí torthaí agus táscairí torthaí atá sonrach do na cláir leis na
             haiseanna tosaíochta. Bainfidh táscairí bonnlíne úsáid as na sonraí is déanaí atá ar
             fáil. Socrófar spriocluachanna cainníochtaithe carnacha le haghaidh 2022.
   1 bis.    I dteannta mhír 1, déanfar táscairí mar atá leagtha amach in Iarscríbhinn II a
             ghabhann leis an Rialachán seo a úsáid sna hoibríochtaí uile lena dtacaítear faoin
             tosaíocht infheistíochta dá dtagraítear in Airteagal 3(1)(a)(ii). Beidh spriocluach
             cainníochtaithe carnach do 2022 agus bonnlíne nasctha le gach táscaire atá leagtha
             amach in Iarscríbhinn II a ghabhann leis an Rialachán seo.
   2.        Agus na tuarascálacha bliantúla ar chur chun feidhme á dtarchur, tarchuirfidh an
             t-údarás bainistíochta sonraí leictreonacha maidir le gach tosaíocht infheistíochta
             freisin. Beidh an catagóiriú chomh maith leis na táscairí aschuir agus torthaí
             cumhdaithe faoi na sonraí sin.'
   (5) cuirtear isteach Caibidil III bis mar a leanas:
                                           'Caibidil III bis
                      An Tionscnamh um Fhostaíocht don Aos Óg
                                              Airteagal 15 i
                        Cuspóir an Tionscnaimh um Fhostaíocht don Aos Óg
   Leis an Tionscnamh um Fhostaíocht don Aos Óg, tabharfar tacaíocht don chomhrac i gcoinne
   dhífhostaíocht an aosa óig i réigiúin incháilithe an Aontais dá dtagraítear in Iarscríbhinn IIIter
   a ghabhann le Rialachán (AE) Uimh. [RFT] trí bhíthin tacaíochta do bhearta faoi
   Airteagal 3 (1) (a) (ii) den Rialachán seo. Beidh sé dírithe ar gach duine óg (idir 15 agus 24
   bliain d’aois) nach bhfuil fostaithe ná in oideachas ná in oiliúint, atá neamhghníomhach nó
   dífhostaithe (iad siúd atá dífhostaithe go fadtéarmach san áireamh), bíodh siad cláraithe mar
   dhaoine atá ag lorg oibre nó ná bíodh.
   Féadfaidh an Ballstát, i gcomhaontú leis an gCoimisiún, cinneadh a dhéanamh méid teoranta
   nach mó ná 10 % de na cistí faoin TFAO a leithdháileadh ar dhaoine óga atá ina gcónaí i
   bhforéigiúin ina bhfuil ardleibhéil dífhostaíochta i measc an aosa óig agus atá lasmuigh de na
   réigiún ar leibhéal NUTS 2.
GA                                                   3                                                GA
 ---pagebreak---                                               Airteagal 15ii
                                         Comhchruinniú téamúil
   Ní chuirfear an leithdháileadh sonrach don TFAO san áireamh agus an comhchruinniú
   téamúil dá dtagraítear in Airteagal 4 á ríomh.
                                             Airteagal 15 iii
                                                  Clárú
   Tá an Tionscnamh um Fhostaíocht don Aos Óg ina chuid dhílis de chlárú CSE faoi
   Airteagal 87 de Rialúchán (AE) Uimh. [RTF]. Más iomchuí, leagfaidh na Ballstáit amach na
   socruithe clárúcháin don TFAO sa chomhaontú comhpháirtíochta agus sa chlár Oibríochtúil.
   Is féidir na socruithe sin a bheith i gceann nó i roinnt de na foirmeacha seo a leanas:
             (a)   clár oibríochta tiomanta;
             (b)   ais tosaíochta thiomanta laistigh de chlár oibríochta;
             (c)   cuid d’ais tosaíochta.
                                              Airteagal 15iv
                                    Faireachán agus meastóireacht
   1.        I dteannta na bhforálacha atá leagtha síos in Airteagal 100 de Rialachán (AE)
             Uimh. [RTF], scrúdóidh an coiste faireacháin cur chun feidhme an Tionscnaimh um
             Fhostaíocht don Aos Óg uair amháin sa bhliain ar a laghad i gcomhthéacs an chláir
             agus an dul chun cinn atá tá déanta i dtreo a chuspóirí a bhaint amach.
   2.        Beidh faisnéis maidir le cur chun feidhme an Tionscnaimh um Fhostaíocht don Aos
             Óg sa Tuarascáil Bhliantúil Cur chun Feidhme agus sa Tuarascáil Deiridh dá
             dtagraítear in Airteagal 44(1)(2) de Rialachán (AE) Uimh. [RTF].
   3.        Tarchuirfidh an t-údarás bainistíochta go leictreonach sonraí struchtúrtha maidir le
             gach ais tosaíochta nó gach cuid d’ais tosaíochta lena dtacaítear an Tionscnamh um
             Fhostaíocht don Aos Óg agus an Tuarascáil Bhliantúil Cur chun Feidhme dtagraítear
             in Airteagal 44(1)(2) de Rialachán (AE) Uimh. [RTF] á cur acu. Bainfidh na sonraí a
             tharchuirfear le luachanna do na táscairí atá leagtha amach in Iarscríbhinn I agus in
             Iarscríbhinn II a ghabhann leis an Rialachán seo agus, más infheidhme, le táscairí atá
             sonrach do na cláir. Bainfidh siad le hoibríochtaí arna gcur chun feidhme go
             páirteach nó go hiomlán.
   4.        Beidh príomhthorthaí meastóireachtaí dá dtagraítear i mír 6 den Airteagal seo lena
             measfar éifeachtacht, éifeachtúlacht agus tionchar an Tionscnaimh um Fhostaíocht
             don Aos Óg ar fáil sa tuarascáil bhliantúil cur chun feidhme dá dtagraítear in
GA                                                   4                                              GA
 ---pagebreak---              Airteagal 44(4) de Rialachán (AE) Uimh. [RTF] agus sa tuarascáil deiridh.
   5.        Sna tuarascálacha dul chun cinn dá dtagraítear in Airteagal 46 de Rialachán (AE)
             Uimh. [RTF], beidh faisnéis breise maidir leis an Tionscnamh um Fhostaíocht don
             Aos Óg agus meastóireacht ar a chur chun feidhme.
   6.        Déanfar meastóireacht dhá uair ar a laghad le linn na tréimhse chlárúcháin ar
             éifeachtacht, ar éifeachtúlacht agus ar thionchar na tacaíochta ó Chiste Sóisialta na
             hEorpa ón leithdháileadh sonrach don Tionscnamh um Fhostaíocht don Aos Óg agus
             ó chur chun feidhme na Ráthaíochta don Aos Óg.
                                             Airteagal 15 v
                                   Bearta faisnéise agus poiblíochta
   1.        Áiritheoidh na tairbhithe go gcuirfear na daoine atá ag glacadh páirte san oibríocht ar
             an eolas faoin tacaíocht seo ón TFAO go sonrach.
   2.        Beidh ráiteas arb é a éirim gur tacaíodh leis an oibríocht faoin TFAO in aon
             doiciméad, lena n-áirítear deimhniú láithreachta nó deimhniú eile, a bhaineann le
             hoibríocht den chineál sin.
                                            Airteagal 15 vi
                                           Cúnamh teicniúil
   Féadfaidh na Ballstáit an leithdháileadh sonrach don Tionscnamh um Fhostaíocht don Aos Óg
   a chur isteach i ríomh an teorannaithe do mhéid iomlán na gcistí a leithdháilfear ar chúnamh
   teicniúil ón Bhallstát.
                                            Airteagal 15 vii
                                         Tacaíocht airgeadais
   1.        Leis an gCinneadh ón gCoimisiún lena nglacfar clár oibríochtúil, socrófar an
             t-uasmhéid tacaíochta ó CSE agus ón leithdháileadh sonrach don TFAO do gach ais
             tosaíochta. Beidh an tacaíocht ó CSE comhionann ar a laghad leis an leithdháileadh
             sonrach don TFAO do gach ais tosaíochta.
   2.        Ar bhonn na méideanna dá dtagraítear i mír 1, socrófar leis an gCinneadh ón
             gCoimisiún an cóimheas idir CSE agus an leithdháileadh sonrach don TFAO.
   3.        I gcás ina gcuirtear an TFAO chun feidhme le hais tosaíochta shonrach lena
             gcumhdaítear réigiúin incháilithe as níos mó ná catagóir amháin, beidh feidhm ag an
             ráta cómhaoinithe is airde maidir le leithdháileadh CSE.
             Ní bheidh an leithdháileadh sonrach don TFAO faoi réir an cheanglais náisiúnta
             chómhaoinithe.
             Cuirfear ráta cómhaoinithe CSE chomh maith leis an leithdháileadh ar leith don
             tionscnamh san áireamh agus ráta foriomlán cómhaoinithe na haise tosaíochta arna
GA                                                  5                                                GA
 ---pagebreak---             shocrú leis an gCinneadh ón gCoimisiún dá dtagraítear i mír 1 á ríomh.'
                                           Airteagal 15 viii
                                         Bainistiú airgeadais
   Chomh maith le forálacha Airteagal 120 de Rialachán (AE) Uimh. [RFT], i gcás ina
   n-aisíocfaidh an Coimisiún íocaíochtaí eatramhacha agus ina n-íocfaidh sé an t-iarmhéid
   deiridh don Tionscnamh um Fhostaíocht don Aos Óg le hais tosaíochta , leithdháilfidh sé
   aisíocaíocht an AE idir CSE agus an leithdháileadh tiomanta don TFAO de réir an
   chóimheasa atá leagtha síos in Airteagal 15 vii (2).
   (6) Cuirtear isteach Iarscríbhinn II mar a leanas:
GA                                                 6                                       GA
 ---pagebreak---                                             'Iarscríbhinn II
                  Táscairí don Tionscnamh um Fhostaíocht don Aos Óg (TFAO)
   Tá na sonraí do na táscairí uile atá leagtha amach san Iarscríbhinn seo le soláthar sna
   tuarascálacha bliantúla cur chun feidhme dá dtagraítear in Airteagal 44(1) agus (2) de
   Rialachán (AE) Uimh. [RFT]. Déanfar na sonraí ar fad a mhiondealú de réir inscne.
   Beidh feidhm ag na táscairí torthaí láithreacha seo a leanas:
   •         Rannpháirtithe dífhostaithe a fhaigheann tairiscint fostaíochta, oideachais leantaigh
             nó printíseachta nó cúrsa oiliúna faoi cheann 4 mhí i ndiaidh dóibh dul isteach in
             oibríocht an Tionscnaimh um Fhostaíocht don Aos Óg*;
   •         Rannpháirtithe atá dífhostaithe go fadtéarmach a fhaigheann tairiscint fostaíochta,
             oideachais leantaigh nó printíseachta nó cúrsa oiliúna faoi cheann 4 mhí i ndiaidh
             dóibh dul isteach in oibríocht an Tionscnaimh um Fhostaíocht don Aos Óg*;
   •         Rannpháirtithe neamhghníomhacha nach bhfuil páirteach in oideachas ná in oiliúint a
             fhaigheann tairiscint fostaíochta, oideachais leantaigh nó printíseachta nó cúrsa
             oiliúna faoi cheann 4 mhí i ndiaidh dóibh dul isteach in oibríocht an Tionscnaimh um
             Fhostaíocht don Aos Óg*.
   Beidh feidhm ag an táscaire torthaí fadtéarmacha seo a leanas:
   •         Rannpháirtithe in oideachas leantach, i gcúrsaí oiliúna a mbaintear cáilíocht amach
             ag a ndeireadh, i bprintíseacht nó i gcúrsa oiliúna 6 mhí i ndiaidh dóibh imeacht*.
   Le maolú ar Iarscríbhinn I, beidh sonraí i ndáil leis na tascairí torthaí níos fadtéarmaí le
   tuairisciú sna tuarascálacha bliantúla cur chun feidhme atá sonraithe in Airteagal 44(1) agus
   (2):
   •         Rannpháirtithe i bhfostaíocht 6 mhí tar éis dóibh imeacht*
   •         Rannpháirtithe féinfhostaithe 6 mhí tar éis dóibh imeacht*.'
GA                                                  7                                              GA